ઍક્રિલિક નેઇલ બનાવવાની રીત: સૌથી પહેલાં ક્યુટિકલ્સને અંદર પુશ કરવાં. એ પછી આર્ટિફિશ્યલ નેઇલની સાઇઝ ચેક કરવી. જો સાઇઝ ઉપર-નીચે હોય તો એને બફરથી ઘસીને બરાબર કરવા. એ પછી એને પ્રૉપર શેપમાં કટ કરવા. એ પછી નેઇલ-આર્ટ ગ્લુથી આર્ટિફિશ્યલ નેઇલને ઓરિજિનલ નેઇલ પર ચિપકાવવા. એ રીતે ચિપકાવવા કે આર્ટિફિશ્યલ નેઇલ ઓરિજિનલ નેઇલ સાથે ભળી જાય અને એને ક્લિપરથી અથવા નેઇલકટરથી કટ કરવા. એક નાનો બોલ લેવો. એમાં ૧૦-૧૨ ડ્રૉપ ઍક્રિલિક લિક્વિડ નાખવું. એ પછી બ્રશને એ લિક્વિડમાં ડુબાડી ઍક્રિલિક પાઉડરમાં ડિપ કરો. જરાક જેટલું જ ડિપ કરવું. એ બ્રશને ડિપ કરવાથી બ્રશમાં પાઉડર ચીપકી જશે અને એના નાના બૉલ બની જશે. આ બૉલને સ્કિન પર ન લાગે એ રીતે પૂરા નખ પર લગાડો. નખ સુકાઈ જાય પછી એ કડક થઈ જશે અને એ પછી એને બફરથી ઘસીને શેપ કરવા અને એના પર ફિનિશિંગ માટે UV ટૉપ કોટ લગાવવી. એ પછી એને સૂકવવા માટે UV લૅમ્પમાં મૂકવા. આ રીતે તમારું ઍક્રિલિક એક્સ્ટેન્શન તૈયાર થઈ જશે.